המוזיאון הישראלי לקריקטורה ולקומיקס

סמליל המוזיאון עד 2022
מבנה המוזיאון
"המוזיאון הישראלי לקריקטורה ולקומיקס" הוא מוזיאון אמנות המוקדש לתחום הקריקטורה והקומיקס בישראל ובעולם. המוזיאון נפתח בשנת 2007 בעיר חולון.

==היסטוריה==

המוזיאון הישראלי לקריקטורה ולקומיקס נחנך ב-19 בדצמבר 2007 כיוזמה של איגוד הקריקטוריסטים הישראלי ועיריית חולון. מטרתו היא קידום אמנות הקריקטורה, הקומיקס והאנימציה לכדי אמנות מוכרת. המוזיאון שואף לתפקד כסביבה חווייתית–לימודית, תוך שהוא מאפשר מחקר והתנסות עם התחום, לימוד טכניקות שונות ועידוד יצירה חדשה באמצעות תערוכות, תחרויות ופרסים.

המוזיאון הוקם בקומתו העליונה של מבנה ותיק, בניין מינהל החינוך, המשמש את מנהל החינוך של העיר, הממוקם במרכז העיר חולון והוא כולל שטח תצוגה בן 430 מ"ר. תצוגות קבע המציגות את ההיסטוריה של הקריקטורה והקומיקס בעולם ובישראל. בין תצוגות אלו "ציר הזמן של הקריקטורה, הקומיקס והאנימציה", המציג את רצף ההתפתחות של התחומים במהלך ההיסטוריה; "קריקטוריסט פובליציסט עברי", המכיל ראיונות וידאו עם שישה צירי קריקטורות ישראלים (יוסף בס, אריה נבון, דוש (קריאל גרדוש), פרידל שטרן, זאב ושמואל כץ).

לצד תצוגות קבע אלו מציג המוזיאון מספר תערוכות ותצוגות מתחלפות, על שטח בן כ-250 מ"ר, המוקדשות לקומיקס וקריקטורה ישראלים ובינלאומיים. בין התערוכות שהוצגו במוזיאון בולטות סדרת התערוכות מיצירותיו של זאב; סדרה בת שלוש תערוכות ההיסטוריות בשם "קומיקס עברי" (2008, 2010, 2014) שסקרו את ההיסטוריה של התחום בישראל; "גיבורים" (2012), שהציגה מעבודותיו של ג'ו קיוברט, סדרת תערוכות דו-שנתית "השנה שהייתה" ועוד. 

בכניסה למוזיאון הוצבו פסלים של דמויות קומיקס וקריקטורה מאת אמנים ישראלים שונים. בנוסף, בסמוך מצוי גן פסלים מיצירותיו של הפסל הישראלי יגאל תומרקין שהוקם בשנת 1972.

==פרסי המוזיאון==
המוזיאון הישראלי לקריקטורה ולקומיקס מעניק שני פרסים בתחום הקריקטורה ליוצרים ישראלים:
*פרס עיפרון הזהב - פרס שנתי המוענק, מאז שנת 2007 ליוצר בתחום הקריקטורה
*התחרות לקריקטורה הומוריסטית ע"ש פרידל שטרן - תחרות דו-שנתית הפועלת מאז שנת 2012 בנושא קריקטורות הומוריסטיות במסגרתה מעניק המוזיאון שני פרסים.

==ארכיון המוזיאון הישראלי לקריקטורה ולקומיקס==
[[פרידל שטרן, בארי, מתוך "Israel in 14 Pictorial Maps", הוצאת קרן היסוד, 1953, מאוסף הארכיון]]
[[עזר ויצמן בקריקטורה מאת יואל בוכוולד. רישום מקור מאוסף הארכיון]] 
ארכיון המוזיאון, שנפתח בשנת 2007, מכיל ספריית קומיקס וקריקטורה של יוצרים מישראל ומחוץ לה. לצד כותרים חדשים נתרמו לארכיון אוספים רבים של ספרי קריקטורות וקומיקס ישראלים על ידי אספנים ואמנים. במוזיאון שמורות עבודות מקור של אמנים רבים כגון יואל בוכוולד, צילה מנוסי, דני לבקוביץ ואחרים לצד אוספי קריקטורות מודפסות מן העיתונות.

בין האוספים החשובים בארכיון:

*אוסף זאב (יעקב פרקש) - אוסף זאב כולל את יצירתו רבת ההיקף של זאב לאורך שישים שנות פעילותו בתחום הקריקטורה. בין העבודות הרבות ניתן למצוא את הקריקטורות השבועיות שפורסמו במדור "על כל פנים", קריקטורות יומיות שפורסמו בעיתונים 'הארץ' ו'מעריב' וכמו כן את הקריקטורות מהמדור 'בעיטה חופשית'. זאב דאג לשמור את הקריקטורות היומיות כפי שפורסמו בעיתונים באלבומים על פי סדר כרונולוגי. חלק נוסף מהאוסף כולל קריקטורות של דמויות ידועות מתחומי הפוליטיקה, התרבות והספורט וקריקטורות מהצגות תיאטרון. 

*אוסף פרידל שטרן - עיזבונה של פרידל שטרן, שהייתה לחלוצה הראשונה בין חלוצי קריקטורה בארץ ובין הנשים הבודדות שעסקו בתחום. עבודותיה של פרידל פורסמו בעיתונות, בספרים ובכרזות. עבודותיה מתארות את חיי היום יום, השגרה, החברה ואת היחסיים הבינאישיים בין גברים לנשים. חלק נכבד מעבודותיה של פרידל עסק באהבתה לצה"ל, בחיילים ובחיילות וזכה לפרסום בשבועון 'במחנה'. בנוסף, האוסף מכיל רישומי-מסע, עבודות מהספר 'עלי-תאנה', קומיקס מהמדור "ציפורה", וכתבות מאוירות.

*אוסף יעקב הורביץ - קריקטורות מן העיתונות היומית 1995-1958 - מדי יום נהג לעבור יעקב הורביץ על העיתונים שהגיעו לקיבוצו בית השיטה ועל אלו שמשפחתו שלחה לו לקיבוץ ולגזור את הקריקטורות שפורסמו. כל קריקטורה נשמרה בתוך קלסר על פי השנה, החודש והיום בו פורסמה ולכל קריקטורה היה הורביץ מצרף כתבה או ידיעה המתארת במילים את הקריקטורה. כך נוצר אוסף קריקטורות של קטעי עיתונות המהווה היסטוריה של יותר משלושים שנה בהווי החיים הישראלי.

== גלריה ==
<gallery>
2014 Friedel Stern Humorist Cartoon Contest 17.JPG|חלל הכניסה למוזיאון
File:The Israeli Cartoon Museum, Display View 003.jpg|תצוגת "קריקטוריסט פובליציסט עברי"
File:The Israeli Cartoon Museum, Display View 008.jpg|מראה תצוגה במוזיאון
2014 Friedel Stern Humorist Cartoon Contest 13.JPG|חלל המשמש לפעילות חינוכית
</gallery>

=== דמויות קומיקס בכניסה למוזיאון ===
<gallery>
קובץ:Israeli Cartoon Museum Sculpture Garden 04.jpg|יואב בן חלב
קובץ:Srulik.jpg|שרוליק מאת דוש
קובץ:PikiWiki Israel 32209 Israeli Cartoon Museum in Holon.jpg|"מיהו יהודי", קריקטורה מאת יוסף בס
קובץ:--יוסף (דמות)-- חותר בסירת ברווז.jpg|"יוסף" מאת דודו גבע
</gallery>

==מהתערוכות שהוצגו במוזיאון==
מראה תצוגה בתערוכה "גיבורים" (2011) של [[ג'ו קיוברט]]
*2008 [http://www.cartoon.org.il/article/Exhibition2.aspx קומיקס עברי - פרק א' השנים הראשונות 1975-1935] [קטלוג]
*2009 [http://www.cartoon.org.il/article/%D7%99%D7%9C%D7%99%D7%93_%D7%90%D7%A8%D7%A5_%D7%97%D7%9C%D7%95%D7%9E%D7%95%D7%AA%D7%99_-_%D7%A9%D7%99%D7%97%D7%95%D7%AA_%D7%91%D7%99%D7%9F_%D7%93%D7%95%D7%A9_%D7%95%D7%A9%D7%A8%D7%95%D7%9C%D7%99%D7%A7.aspx?keySearch=%D7%99%D7%9C%D7%99%D7%93%20%D7%90%D7%A8%D7%A5%20%D7%97%D7%9C%D7%95%D7%9E%D7%95%D7%AA%D7%99 יליד ארץ חלומותיי - שיחות בין דוש ושרוליק] [קטלוג]
*2010 [http://www.cartoon.org.il/article/Exhibition7.aspx X+Y, קומיקס ישראלי, 2010-1995] [קטלוג]
*2011 [http://www.cartoon.org.il/article/%D7%92%D7%99%D7%91%D7%95%D7%A8%D7%99%D7%9D.aspx?keySearch=%D7%92%D7%99%D7%91%D7%95%D7%A8%D7%99%D7%9D גיבורים, ג'ו קיוברט, אדם קיוברט, אנדי קיוברט] [קטלוג]
*2011 [http://www.cartoon.org.il/article/%D7%9C%D7%90_%D7%A8%D7%A7_%D7%A1%D7%9E%D7%9C.aspx לא רק סמל, סמל המדינה בקריקטורה] [קטלוג]
*2012 [http://www.cartoon.org.il/article/%D7%94%D7%99%D7%99%D7%AA%D7%99_%D7%AA%D7%99%D7%99%D7%A8%D7%AA_%D7%91%D7%90%D7%A8%D7%A5.aspx הייתי תיירת בארץ / פרידל שטרן] [קטלוג]
*2013 [http://www.cartoon.org.il/article/Exhibition12.aspx זאב ויונה, הקריקטוריסט שרדף שלום] [קטלוג]
*2013 [http://www.cartoon.org.il/article/Exhibition16.aspx פצעי בגרות // קומיקס עברי 1995-1975] [קטלוג]
*2023 כל טוב הארץ
*2024 העולם בדרכי נעם
*2024 נירמו ואנלבוגן מזהים תהליכים
*2024 בית 16 דירה 2 

== קישורים חיצוניים ==

* 
* [http://cartoon.org.il/ אתר המוזיאון הישראלי לקריקטורה ולקומיקס]
* 
* [http://www.habama.co.il/pages/Description.aspx?Subj=9&Area=0&ArticleID=6321 מוזיאון חדש לקריקטורה ולקומיקס בחולון], הבמה
* 
* 
* 
* אלי אשד בריאיון עם יעקב הורוביץ, [http://www.no-666.com/2012/10/02/%d7%90%d7%a1%d7%a4%d7%9f-%d7%94%d7%a7%d7%a8%d7%99%d7%a7%d7%98%d7%95%d7%a8%d7%95%d7%aa-%d7%9e%d7%91%d7%99%d7%aa-%d7%94%d7%a9%d7%99%d7%98%d7%94/ אספן הקריקטורות מבית השיטה], 2 באוקטובר 2012
* גלית גאון, [http://journal.bezalel.ac.il/he/protocol/article/3103 בלוג מוזיאלי עברי] - הקמתו של המוזיאון הישראלי לקריקטורה ולקומיקס חולון
* 

==הערות שוליים==

קטגוריה:ישראל: מוזיאונים לאמנות
קטגוריה:חולון: מוזיאונים
קטגוריה:קומיקס